**Oznamy\_10 09 2020**

Vážení občania,

1. Dňa 11. septembra 2020 v čase od 13.00 do 17.00 hod bude zastavená premávka v časti obce Úvoz z dôvodu rekonštrukcie svahu.
2. V obci bola vykonaná revízia vývozu odpadu v spolupráci so spoločnosťou KOSIT, a.s. Košice. Zároveň boli označené smetné nádoby domácností v zmysle prideleného počtu smetných nádob pre domácnosť. Revíziou bolo zistené, že domácnosti aj naďalej vykladajú odpad vo vreciach bez označenia logom KOSIT a tiež niektoré domácností vykladajú smetné nádoby nad rámec nimi pridelených smetných nádob. Na základe týchto zistení oznamujeme občanom, ktorí majú záujem o zvýšený počet smetných nádob, aby sa obrátili s touto požiadavkou na zamestnankyňu Obecného úradu pani Stopková Adrianu. V prípade potreby si môžete na Obecnom úrade zakúpiť vrecia s logom KOSIT, ktoré Vám budú vyvezené.

**Smetné nádoby a vrecia bez označenia logom KOSIT nebudú spoločnosťou KOSIT, a.s. Košice vyvážané.**

1. Oznamujeme Vám, že Obec Ličartovce realizuje prípravnú fázu k zmenám Územného plánu obce Ličartovce. Vzhľadom k tomu žiadame všetkých občanov, vlastníkov nehnuteľností v obci Ličartovce, ktorí plánujú zmeny na svojich nehnuteľnostiach v oblasti územného plánovania, aby svoje požiadavky na zmeny doručili na Obecný úrad najneskôr do 30.11.2020. Ide napríklad o výstavbu nových rodinných domov na záhradách a podobne. Ak ste v kontakte s osobami, ktoré sú vlastníkmi nehnuteľnosti v našej obci, prosíme Vás o sprostredkovanie tejto informácie.

O prípadných zmenách Vás budeme informovať.

**Ďakujeme za spoluprácu a ústretovosť !**